== Historie ==
Det Petersenske Jomfrukloster, en stiftelse for ugifte kvinder, blev grundlagt i 1758 i henhold til et testamente af 30. september 1755 fra silke- og klædekræmmeren Albrecht Petersen (1706-1761) og hans bror Sebastian Petersen (1708-1755) med gården nr. 29 på Amagertorv og nr. 32 i Læderstræde samt deres kontante formue. Det oprindelige navn på stiftelsen var "de Brødrene Petersens Jomfru-Sæde eller "Kloster". Til at begynde med fik den til huse i en bygning opført i 1768-1769 af [[Caspar Frederik Harsdorff|C.F. Harsdorff]]. Den gik til under [[Københavns brand 1795]] men blev genopbygget i 1797-1798 af [[Joseph Guione]].<ref>{{cite web|title=Amagertorv 29|url=http://www.kobenhavnshistorie.dk/bog/kko/a/kko_a-24.html|website=Selskabet for Københavns Historie|access-date=22. juni 2015|archive-date=22. juni 2015|archive-url=https://web.archive.org/web/20150622202909/http://www.kobenhavnshistorie.dk/bog/kko/a/kko_a-24.html|url-status=dead}}</ref> Omkring 1867 blev den [[Restaurering|restaureret]] af [[J.H. Nebelong]] og 1880 blev den udvidet med en ekstra etage mod gaden.<ref>{{cite web|title=Sag: Det Petersenske Jomfrukloster|url=https://www.kulturarv.dk/fbb/sagvis.pub?sag=3100481|website=Kulturstyrelsen|access-date=12. februar 2015}}</ref>
Religion Bygninger,_konstruktioner_og_anlæg Organisationer